**Poziv za dostavljanje prijava za sudjelovanje sudaca u Programu regionalnih razmjena Europske mreže za pravosudno osposobljavanje (EJTN) u 2022. godini – Rok za dostavljanje prijava: 25. ožujka 2022. u 18:00 sati**

Europska mreža za pravosudno osposobljavanje (European Judicial Training network, EJTN) objavila je poziv za sudjelovanje sudaca u Programu regionalnih razmjena.

Cilj razmjena je poticanje povjerenja između kolega koji se nalaze s dvije strane granice te uspostavljanje dugoročne suradnje na lokalnoj razini. Nadalje, ciljevi su i identificiranje i rješavanje praktičnih problema koji proizlaze iz prekograničnih slučajeva te stvaranje uvjeta za izravnu prekograničnu suradnju.

Regionalna razmjena je kratkotrajna razmjena u trajanju pet (5) radnih dana u istom tjednu.

Svaki projekt mora ispunjavati sljedeće kriterije:

Sudovi koji posjećuju i ugošćuju moraju biti
smješteni na maksimalnoj udaljenosti od 150 km od domaće granice (dakle,
maksimalno 300 km između dva suda). Na poveznici možete
provjeriti s kojim je graničnim područjima i institucijama moguća razmjena: <https://www.ejtn.eu/PageFiles/9762/Regional%20exchanges%202022/Regional%20exchanges%202022_Table%20participating%20institutions%20and%20functions.pdf> Suci iz određenog pravosudnog tijela, koji su zainteresirani za sudjelovanje u ovoj aktivnosti, trebaju sami naći partnersko pravosudno tijelo i o tome obavijestiti Pravosudnu akademiju najkasnije do 15. ožujka 2022.

* Polaznici moraju raditi na predmetima koji uključuju prekograničnu dimenziju ili dio njihovog svakodnevnog rada mora uključivati prekograničnu suradnju s najbližom susjednom državom.
* Regionalne razmjene su pojedinačne razmjene, ali se mogu prijaviti grupe od najviše dva (2) polaznika iz istog suda. Svaki član grupe podnosi individualnu prijavu.
* Razmjene mogu, ali ne moraju biti recipročne. U slučaju reciprociteta, obje strane podnose prijavu.

Radni jezik određuju polaznici uključeni u razmjenu. EJTN ne pokriva troškove prevođenja.

Prijava na regionalnu razmjenu temelji se na projektu koji podnosi polaznik. Prijave za razmjene unose se isključivo putem poveznice <https://exp-platform.ejtn.eu/> **najkasnije do 25. ožujka 2022. u 18:00 sati. Nakon navedenog datuma, prijave se više neće moći unositi u EJTN-ov online sustav.** Molimo polaznike da prilikom ispunjavanja online obrasca obavezno prilože potpisan sporazum o razmjeni (Hosting Agreement) i obrazac prijedloga projekta s detaljno opisanom motivacijom i prekograničnom dimenzijom kojom se treba pozabaviti tijekom razmjene, koji se nalaze na poveznicama niže.

Odluke o odabiru polaznika razmjena mogu se očekivati u travnju 2022. godine.

Prilikom odabira vodit će se računa o dosadašnjim sudjelovanjima u međunarodnim aktivnostima.

Prilikom ispunjavanja prijavnog obrasca zainteresirani suci se za pomoć mogu obratiti Jeleni Tepić, načelnici Odjela za međunarodnu suradnju (01 2357 532; E-mail: jelena.tepic@pravosudje.hr).

Financijski uvjeti

Sporazum o razmjeni

Obrazac prijedloga projekta